НэхъыфIхэм ящыщщ
Республикэ МВД-м Наркотикхэр хабзэншагъэкIэ зэрызэрагъэкIуэкIым ебэнынымкIэ и управленэм (УНК) и лэжьакIуэхэр Урысей МВД-м и бэнакIуэ нэхъыфIхэм ящыщщ.
ЩэкIуэгъуэм и 26-м иухащ IэпщэрыбанэмкIэ Урысей МВД-м и къэралпсо зэхьэзэхуэр. Липецк къалэм дэт «Динамо» спорт комплексым щекIуэкIа а зэпеуэм хэтащ къэрал кIуэцI IуэхухэмкIэ IэнатIэхэм я лIыкIуэ 70, ахэр я хьэ- лъагъ елъытауэ гупи 8-уэ гуэшауэ зэпеуащ икIи нэхъ лъэщхэр къыхахащ.
Республикэ МВД-м Наркотикхэр хабзэншагъэкIэ зэрызэрагъэкIуэкIым ебэнынымкIэ и управленэм и лэжьакIуэхэм я гуп зэпеуэм ещанэ увыпIэр къыщахьащ. Зи закъуэу зэпеуахэм етIуанэ увыпIэр щиубыдащ УНК-м и лэжьакIуэ, полицэм и лейтенант Куэцэ Арсен. Абы и лэжьэгъу, полицэм и капитан Быгуэ Алим ещанэ хъуащ.
Къэрал кIуэцI IуэхухэмкIэ министерствэу КъБР-м щыIэм и пресс-IуэхущIапIэ.
